1. pitanje: **Ukratko opišite kako i zašto ste se odlučili sudjelovati u projektu CASCADE?**
2. odgovor: *Zbog zanimljive i relevantne teme projekta.*
3. odgovor: *Projektne aktivnosti koje provodi Dubrovačko-neretvanska županija u okviru Projekta doprinijet će zaštiti i očuvanju prirodnih vrijednosti Dubrovačko-neretvanske županije kroz koncept razvoja zelene infrastrukture u svrhu jačanja otpornosti na klimatske promjene, poticanje uvođenja rješenja temeljenih na prirodi ili tehničkih rješenja kojima se pozitivno utječe na prilagodbu klimatskim promjenama, jačanje otpornosti ranjivih ekosustava u smislu pojave kompeticijskih invazivnih stranih vrsta te provođenje edukativnih aktivnosti za podizanje svijesti javnosti o klimatskim promjenama.*
4. odgovor: *Zbog sudjelovanja u aktivnostima koje doprinose očuvanju ekološkog statusa Jadranskog mora.*
5. odgovor: *Jer smo smatrali da bi svojim znanjem doprinijeli projektu te sami stekli nova iskustva.*
6. odgovor: *Cilj je bio istražiti i sanirati štetu nastalu poplavom i stvaranjem naplavnih nanosa na ušću Miljašić Jaruge. U poplavi 2017. godine je ušće i korito rijeke jako oštećeno. Korito je djelomično zatrpano nanosom zbog neuređenosti obale riječice, neuređeno je, obraslo travom i niskim raslinjem, a postojeća kamena obloga je oštećena, te na dijelovima potpuno urušena. Urušene građevine i korito s nataloženim nanosom smanjuje protočni profil vodotoka te na dijelovima toka dolazi do uspora, uništava tlo korita riječice te donosi otpad u more gdje se izljeva. Projektom CASCADE će se istražiti bioraznolikost područja, napraviti geomehanički istražni radovi, matematički model valovanja kao i studija utjecaja na okoliš, a sve sa svrhom odmuljivanja lučice i zaštite okoliša.*
7. odgovor: *Kao nastavak jednog od niza prekograničnih projekata s ciljem dodatne zaštite morskih područja, konkretno u ovom slučaju se radi o pokušaju revitalizacije periske na ušću Cetine.*
8. pitanje: **Koliko ljudi iz Vašeg tima/ustanove je sudjelovalo u provedbi projekta CASCADE?**
9. odgovor: *4*
10. odgovor: *Broj zaposlenika uključenih u projektne aktivnosti je varirao od dva do četiri člana.*
11. odgovor: *8*
12. odgovor: *4*
13. odgovor: *Ako ćemo gledati sve faze provedbe i zaposlenike Grada Nina sudjelovalo je osam osoba uključujući i Gradonačelnika. Tu podrazumijevamo djelatnike Upravnog odjela za financije i gospodarstvo, djelatnike koji su sudjelovali u pripremi i provedbi javne nabave, ali i članove službeno zaduženog tročlanog projektnog tima.*
14. odgovor: *4*
15. pitanje: **Kojom biste ocjenom od 1 do 5 ocijenili svoje iskustvo sudjelovanja u projektu?**
16. odgovor: *5*
17. odgovor: *4*
18. odgovor: *5*
19. odgovor: *4*
20. odgovor: *5*
21. odgovor: *5*
22. pitanje: **Čemu je pridonio projekt CASCADE na Vašem pilot području?**
23. odgovor: *Proširivanju saznanja o biodiverzitetu unutar planktonske zajednice.*
24. odgovor: *Projekt CASCADE je pridonio dodatnoj zaštiti i jačanju otpornosti ranjivih ekosustava na pilot području ušća Neretve. Povećala se svijest lokalnog stanovništva o klimatskim promjenama.*
25. odgovor: *Praćeni su određeni pritisci na ekosustav pilot područja.*
26. odgovor: *ATRAC nije imao pilot područje.*
27. odgovor: *Projekt je utvrdio postojeće stanje na terenu i napravio smjernice za sanaciju nastale štete.*
28. odgovor: *Uspostavi monitoringa nad periskom, pokušajem revitalizacije pomoću larvi i kaveza, što je u konačnici uspjelo s 2 jedinke.*
29. Pitanje: **Koja je bila uloga Vaše ustanove/županije u provedbi projekta CASCADE?**
30. odgovor: *Communication manager i voditelj radnog paketa 2*
31. odgovor: *Županija je provodila administrativne poslove te je bila u suradnji sa brojnim drugim institucijama koje su imale direktne aktivnosti. npr. županija je nabavila opremu za onečišćenje mora koju će koristiti vatrogasci ili podvodni dron koji će koristiti Javna ustanova unutar DNŽ.*
32. odgovor: *Vođenje radnog paketa.*
33. odgovor: *Edukacija o važnosti očuvanja morskog okoliša od iznenadnih onečišćenja mora.*
34. odgovor: *Bili smo partner sa svojim projektnim područjem.*
35. odgovor: *JU More i krš je provodio tehnički dio projekta pri implementaciji projektnih aktivnosti, provedene su analize ušća Cetine, sondirano je to područje (pratio se salinitet i količina kisika u moru). Postavljeni su kolektori larvi zajedno s posebno dizajniranim kavezima za zaštitu periske.*
36. Pitanje: **Koje biste glavne rezultate projekta CASCADE izdvojili na Vašem pilot području?**
37. odgovor: *U okviru projekta razvijani su modeli, puno se saznalo o svakom pojedinom pilot području, unutar našeg pilot područja opisan je biodiverzitet unutar planktonske zajednice molekularnim metodama NGS, te je uspoređen sa check listama koje su postojale za područje te su liste i proširene.*
38. odgovor: *Bolja opremljenost službi za sprječavanje onečišćenja na priobalnom području, podizanje svijesti lokalnog stanovništva, poboljšane mjere za zaštitu postojećeg ekosustava.*
39. odgovor: *Istraživanja onečišćujućih tvari nisu pokazala pritiske na ekosustav pilot područja i nisu evidentirane razine onečišćujućih tvari koje bi negativno djelovale na organizme koji obitavaju u istraživanom pilot području.*
40. odgovor:
41. odgovor: *Rezultati su uglavnom rezultati istraživačkih radnji koji se prije svega mogu koristiti znanstvene svrhe. Također dobivamo smjernice kako izvršiti sanaciju projektnog područja, a da ne utječemo negativno na ekosustave koji već postoje.*
42. odgovor: *Uspješno uhvaćena periska u jednoj od larvi, ista je prenesena u akvarij u Pulu. Analize ušća Cetine.*
43. Pitanje: **Na koji su način raspodijeljena i utrošena dodijeljena sredstva, odnosno budžet kojim ste raspolagali iz projekta CASCADE?**
44. odgovor: *Nabavljena je oprema u vrijednosti 270 000 eura (oceanografske plutače i senzori za mjerenje u moru) kemikalije za obradu uzoraka itd.*
45. odgovor: *Oprema za onečišćenje i istraživanje u vrijednoscti od cca 111 000 €.*
46. odgovor: Nabava opreme: *5 instrumenata: UHPLC - tekućinski kromatograf ultra- visoke djelotvornosti - 80.000,00 eura, AAS - atomski apsorpcijski spektrofotometar - 70.840,80 eura, DMA - direktni analizator žive - 33.081,16 eura, laserski granulometar - 20.940,58 eura te kuglični mlin za brzu homogenizaciju uzorka - 25.000,00 eura.*
47. odgovor: *Trošak osoblja, uredska oprema, softver za simulaciju kretanja uljne mrlje.*
48. odgovor: *Cijeli budžet projekta vam ne možemo ustupit na ovaj način, niti je to moguće. Nabavljena je računalna oprema, nabavljanje su istražne i projektne dokumentacije i sl.*
49. odgovor: *Kroz projekt su nabavljene sonde za analizu vode, konopi i dodatna potrošna oprema za brod, gumenjak, kolektori larvi, kavezi za periske, podvodne info ploče, podvodna go pro kamera, tri laptopa za terenski rad i fotoaparat. Ukupna vrijednost nabavljene opreme je 14.000,00 eura. Ostatak sredstava je utrošen na plaće zaposlenika te vanjske stručnjake. Proračun JU More i krš je na projektu bio 39.999,50 eura.*
50. Pitanje: **Jeste li o projektu CASCADE informirali građane u svojoj lokalnoj zajednici (npr. u školama, vrtićima...)?**
51. odgovor: *Da*
52. odgovor: *Da*
53. odgovor: *Da*
54. odgovor: *Da*
55. odgovor: *Da*
56. odgovor: *Da*
57. Pitanje: **Na koji način ste informirali građane o projektu?**
58. odgovor: *Kroz radionice, predavanja, vođene ture po laboratorijima i akvariju, prezentaciju projekta na štandu na trgu za vrijeme evenata, prezentaciju projekta na sajmovima (CroFish), na društvenim mrežama (facebook i instagram, internet portalima), predavanjima za škole i vrtiće, 2 predavanja za Erasmus projekte.*
59. odgovor: *Kroz brojne radionice.*
60. odgovor: *Kroz radionice s djecom nižih razreda osnovne škole.*
61. odgovor: *Predavanjem djeci iz udruge Cekade.*
62. odgovor: *Kroz radionice s djecom i odraslima, događaje i predavanja, sudjelovanje u Summerschool-u u Italiji i sl.*
63. odgovor: *Kroz radionoce za djecu i stakeholdere*
64. Pitanje: **Jeste li u sklopu projekta proveli neka istraživanja s građanima u lokalnoj zajednici (ankete, intervjue)?**
65. odgovor: *Da*
66. odgovor: *Ne*
67. odgovor: *Da*
68. odgovor: *Ne*
69. odgovor: *Ne*
70. odgovor: *Ne*
71. Pitanje: **Na koji bi način prema Vašem mišljenju građani mogli doprinijeti očuvanju morskih ekosustava?**
72. odgovor: *Njihovim boljim razumijevanjem, citizenscience dojavama.*
73. odgovor: *Moraju biti svjesni postojećih problema u prirodi i posljedica negativnog ponašanja.*
74. odgovor: *Obrazovanjem o važnosti prirodnih ciklusa na Zemlji formiraju se odgovorni stanovnici Zemlje.*
75. odgovor: *Brigom o otpadu, prekomjernom izlovu ribe, očuvanje morskog dna.*
76. odgovor: *Sudjelovanjem u radnim akcijama i na radionicama koje su organizirane na temu zaštite morskih ekosustava.*
77. odgovor: *Edukacijom djece i raznih dionika iz raznih sektora gospodarstva.*
78. Pitanje: **Na koji način je projekt CASCADE na Vašem pilot području održiv i nakon njegovog završetka te koja je u tome uloga Vaše ustanove/županije?**
79. odgovor: *Slična istraživanja provodimo u sklopu referentnog centra za more, monitoringa za hrvatske vode i na HRZZ projektima, nastaviti ćemo koristiti nabavljenu opremu za taj tip istraživanja.*
80. odgovor: *Predložene mjere će se koristiti u budućnosti kao i oprema za daljnja istraživanja i poboljšanje.*
81. odgovor: *Praćenjem pritisaka na pilot području primjenom instrumenata koji su nabavljeni tijekom projekta.*
82. odgovor:
83. odgovor: *Projekt CASCADE je napravio temelje za daljnje djelovanje na području ušća rijeke Miljašić Jaruge.*
84. odgovor: *Stručna služba Javne ustanove redovito provodi radionice s dionicima na tom području tako da će kroz sve buduće radionice nastaviti prezentirati rezultate i saznanja dobivena kroz projekt CASCADE.*
85. Pitanje: **Koji su glavni izazovi s kojima ste se susretali tijekom  provedbe projekta CASCADE?**
86. odgovor; *Hrvatski zakon o javnoj nabavi.*
87. odgovor: *Nezainteresiranost lokalnog stanovništva za određene aktivnosti i postojeći problemi u sustavu koji otežavaju provedbu određenih aktivnosti.*
88. odgovor: *Aktivno uključivanje šire zajednice.*
89. odgovor: *Covid pandemija koja je spriječila održavanje sastanaka uživo dobar dio trajanja projekta, nedostatak pilot područja na području naše županije.*
90. odgovor: *Neusklađenost rokova, zakonskih i administrativnih obveza koje moraju izvršavati hrvatski i talijanski partneri. Nepoznavanje stručne znanstvene terminologije i metoda istraživanja koje su se koristile u provedbi projekta.*
91. odgovor: *Glavni izazov je bio locirati žive periske te ih uspjeti zaštititi i inkubirati.*
92. Pitanje: **Biste li preporučili da se i ostale županije uključe u provedbu sličnih projekata?**
93. odgovor: *Da*
94. odgovor: *Da*
95. odgovor: *Ne mogu procijeniti*
96. odgovor: *Da*
97. odgovor: *Da*
98. odgovor: *Da*